**Mestské kultúrne stredisko mesta Piešťany**

**Základná organizácia SLOVES pri MsKS Piešťany**

**Dodatok č. 2**

# KU KOLEKTÍVNEJ ZMLUVE

**na rok 2022**

V záujme vytvárania priaznivejších pracovných podmienok a podmienok zamestnania zamestnancov na rok 2022

zmluvné strany

zamestnávateľ **Mestské kultúrne stredisko mesta Piešťany**, **A. Dubčeka 27,** **921 34 Piešťany,** IČO: 182869, (ďalej len „zamestnávateľ“ ) zastúpené **Ing. Michaelou Žažovou**, riaditeľkou MsKS Piešťany na jednej strane

a

**odborová organizácia SLOVES pri MsKS Piešťany**, zastúpená predsedom ZV **Martinom Valom** na strane druhej

v súlade s § 2 ods. 2 zákona č. 2/1991 Zb. o kolektívnom vyjednávaní v znení neskorších predpisov

uzatvárajú tento dodatok č. 2 ku

**k o l e k t í v n e j  z m l u v e**

**na rok 2022**

Tento dodatok č. 2 ku kolektívnej zmluve je uzavretý v súlade s ustanoveniami zákona č. 552/2003 Z. z. o výkone práce vo verejnom záujme v znení neskorších predpisov, zákona č. 553/2003 Z. z. o odmeňovaní zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, zákona č. 311/2001 Z.z. Zákonníka práce (ďalej ZP) v znení neskorších predpisov, zákona č. 2/1991 Zb. o kolektívnom vyjednávaní v znení neskorších predpisov, s ostatnými všeobecne záväznými právnymi predpismi a v súlade s dodatkom č. 1 ku kolektívnej zmluve vyššieho stupňa na rok 2022 pre zamestnávateľov, ktorí postupujú podľa zákona č.553/2003 Z.z. o odmeňovaní niektorých zamestnancov pri výkone práce vo verejnom záujme na rok 2022.

**Časť I.**

**V časti III. Pracovné podmienky a podmienky zamestnania sa za článok 24 dopĺňa nový článok 25, ktorý znie :**

Zamestnávateľ poskytne zamestnancovi, ktorého pracovný pomer trvá ku dňu 31.augusta 2022, odmenu podľa § 20 ods. 1 písm. a) zákona o odmeňovaní v sume 500 eur. Odmena bude vyplatená vo výplatnom termíne za mesiac august 2022, najneskôr však do 31. decembra 2022. Ak zamestnanec vykonáva prácu v kratšom týždennom čase, ako je ustanovený týždenný pracovný čas u zamestnávateľa, odmena podľa prvej vety sa pomerne kráti.

**Časť II.**

**Záverečné ustanovenia**

Dodatok č. 2. ku kolektívnej zmluve na rok 2022 je neoddeliteľnou súčasťou kolektívnej zmluvy na rok 2022.

Dodatok č. 2. ku kolektívnej zmluve na rok 2022 sa vyhotovuje v štyroch exemplároch, z ktorých každá strana dostane po dvoch vydaniach.

V Piešťanoch, dňa 30.8.2022

....................................................... .......................................................

Základná organizácia ZO SLOVES 20-0106-0204 Za zamestnávateľa

pri MsKS Piešťany MsKS.mesta.Piešťany   
**Martin Valo, predseda ZO Ing. Michaela Žažová, riaditeľka**